
ΑΠΟΣΠΑΣΜΑ                        
Από το πρακτικό της με αριθ. 9ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 106/2023
Στη Λευκάδα σήμερα  στις 27 του μηνός Μαρτίου του έτους  2023,  ημέρα  Δευτέρα και  ώρα 12:00,  ήλθε σε τακτική με τηλεδιάσκεψη μέσω εφαρμογής Webex συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 5796/23.3.2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Γαζής Αναστάσιος (Πρόεδρος)
	1
	Τσιρογιάννης Γεώργιος

	2
	Βικέντιος Νικόλαος
	2
	Γιαννιώτης Παναγιώτης

	3
	Λύγδας Σπυρίδων
	3
	Κοντογιώργης Σπυρίδων

	4
	Μαργέλη Μαρία 
	4
	

	5
	Σκληρός Φίλιππος
	5
	

	6
	Τυπάλδος Νικόλαος
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 4ο: Απόφαση Ο.Ε. για έγκριση μελέτης και τευχών δημοπράτησης του έργου: «Επισκευές, αποκαταστάσεις δεξαμενών, αντλιοστασίων κλπ Δήμου Λευκάδας», πρ/σμού με Φ.Π.Α.: 57.000,00 €
Εισηγητής: Χαρίλαος Σολδάτος, Αντιδήμαρχος

Ο Πρόεδρος της Ο.Ε. κ. Αναστάσιος Γαζής, Αντιδήμαρχος, έδωσε τον λόγο στον Αντιδήμαρχο κ. Χαρίλαο Σολδάτο, ο οποίος εισηγούμενος το θέμα, έθεσε υπόψη των μελών της Επιτροπής τα εξής:
«Με την μελέτη προβλέπεται η επισκευή και η αποκατάσταση βλαβών οικοδομικής κυρίως φύσεως,  σε αντλιοστάσια και δεξαμενές ύδρευσης του Δήμου Λευκάδας. Οι βλάβες αυτές  περιλαμβάνουν επισκευές σε δάπεδα, τοίχους,  φρεάτια, πόρτες, παράθυρα κλπ και οι οποίες χρήζουν άμεσης αντιμετώπισης προκειμένου για την υγιεινή και ασφάλεια του πόσιμου ύδατος. 

Θα προηγείται καθαρισμός των δεξαμενών εσωτερικά.

Η επιλογή θα διενεργείται από την Υπηρεσία σε συνεννόηση με τους υδραυλικούς του Δήμου και τον ανάδοχο.

Η δαπάνη που απαιτείται είναι 45.967,74Ευρώ  χωρίς ΦΠΑ ενώ με ΦΠΑ 57.000,00 και θα καλυφθεί από πιστώσεις ΣΑΤΑ 2023, K.A. 30-7312.017 
Εισηγούμαστε  την έγκριση της μελέτης και των τευχών δημοπράτησής της. 

Η κατασκευή του έργου θα γίνει με απ’ ευθείας ανάθεση μέσω ΕΣΗΔΗΣ. 

Χρόνος περαίωσης έργου: επτά (7) μήνες από την υπογραφή της σύμβασης.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.
ΑΠΟΦΑΣΙΖΕΙ ΟΜΟΦΩΝΑ

Την έγκριση της μελέτης και των τευχών δημοπράτησης του έργου: «Επισκευές, αποκαταστάσεις δεξαμενών, αντλιοστασίων κλπ Δήμου Λευκάδας», πρ/σμού με Φ.Π.Α.: 57.000,00 €
Η κατασκευή του έργου θα γίνει με απ’ ευθείας ανάθεση μέσω ΕΣΗΔΗΣ. 

Χρόνος περαίωσης έργου: επτά (7) μήνες από την υπογραφή της σύμβασης.


Η απόφαση αυτή πήρε αύξοντα αριθμό: 106/2023.              
     

        Ο Πρόεδρος 

                          

 Τα Μέλη

     
              ΓΑΖΗΣ ΑΝΑΣΤΑΣΙΟΣ[image: image1.png]

